Täna kell 7-23 on Venevere–Tääksi maantee Unakveres (km 3,6-3,7) truubiremondi tõttu liiklusele suletud. Ümbersõit on Venevere–Oorgu–Tõnissaare–Kuhjavere kaudu.

Harju maakonnas Tallinna–Tartu–Võru–Luhamaa maanteel (km 6,0-6,2) on teekatte märgistustööd. Kiirust ei piirata.

Põlva maakonnas Tallinna–Tartu–Võru–Luhamaa maanteel Vissi–Maaritsa lõigul (km 207,6-211,0) on teekatte markeerimistööd ja liiklusmärkide paigaldamine. Liiklus on reguleeritud.

Valga maakonnas Tatra–Otepää–Sangaste maanteel (km 26,2-26,5) ja Otepää–Kääriku–Kurevere maanteel (km 0,2-0,6) toimuvad Otepää gümnaasiumi 111. aastapäeva rongkäigu tõttu lühiajalised liikluse sulgemised osalejate teeletulemise ajaks.

Põlva maakonnas Sulaoja–Krüüdneri maanteel (km 0,4-2,5) on autoralli võistlusautode testisõidud. Nende ajal esineb ajutisi kuni 10-minutilisi liikluse sulgemisi.

Täpsemat informatsiooni teeolude ja liikluspiirangute kohta vaata Tarktee lehelt arvutis või mobiilis, või helista maanteeinfo lühinumbril 1510.